Bård Ludvig Thorheim

Bård Ludvig Thorheim (født 15. oktober 1976 i Bodø) er en norsk politiker (H) og diplomat. Han er stortingsrepresentant for Høyre fra Nordland. Han har vært tilknyttet Nordområdesenteret ved Nord universitet i Bodø.

Thorheim har en mastergrad i statsvitenskap fra Universitetet i Oslo. Han har befalsutdanning fra Forsvaret og er 
også utdannet etterretningsoffiser ved Forsvarets skole i etterretnings- og sikkerhetstjeneste..

Politisk arbeid 
Han har tidligere vært nestleder av Norges Konservative Studenterforbund (NKSF) fra 1997 til 1999. Thorheim var politisk rådgiver for utenriksministrene Ine Marie Eriksen Søreide og Børge Brende i Solberg-regjeringen fra 2016 til 2019.

I 2020 ble han nominert som Nordland Høyres førstekandidat til stortingsvalget i 2021. Han er stortingsrepresentant for Høyre fra Nordland i stortingsperioden 2021–2025.

Yrkeskarriere 
Thorheim har vært ansatt i Etterretningstjenesten og har bakgrunn fra utenrikstjenesten siden 2005 med stasjoneringer ved ambassadene i Colombo og Washington D.C.. I 2015 ble han utnevnt til leder av Utenriksdepartementets operative senter og kriseberedskap for konsulære kriser. Thorheim har i UD arbeidet særlig med nordområdepolitikk, sikkerhetspolitikk, Russland, fredsprosesser, Midtøsten og Balkan. Han har også vært gjesteforsker ved Norsk utenrikspolitisk institutt.

Referanser

Eksterne lenker 
 

Høyre-politikere i Oslo
Høyre-politikere i Nordland
Stortingsrepresentanter fra Høyre
Stortingsrepresentanter for Nordland
Stortingsrepresentanter 2021–2025
Norske diplomater
Personer fra Bodø kommune